Diari Oficial de la Generalitat Valenciana


Sumari del DOGV 5625, del 24-10-2007 (2007/12595)

Licitació de la gestió indirecta del programa d'actuació integrada del sector Camí del Mar 2 del Pla General d'Ordenació Urbana d'Oliva.
----------------------------------------------------------------------------------------------------------------------------------------

### Dades del document

Número de DOGV
:   5625

Data del DOGV
:   24-10-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/12005


Data del document
:   17-10-2007

Organisme emissor
:   Ajuntament d'Oliva

Tipus de document
:   Concurs

Descriptors 

:   * Oliva
    * licitació
    * administració local
    * pla d'urbanisme
    * obres públiques
    * contracte d'obres

Licitació de la gestió indirecta del programa d'actuació integrada del sector Camí del Mar 2 del Pla General d'Ordenació Urbana d'Oliva. [2007/12965]  
El Ple de l'Ajuntament d'Oliva, en sessió extraordinària celebrada el dia 10 de maig de 2007, va adoptar l'acord d'iniciar el procediment per a la gestió indirecta del Programa d'Actuació Integrada del Sector Camí al Mar 2 del Pla General d'Ordenació Urbana d'Oliva (València).  
En la mateixa sessió plenària es va acordar l'aprovació de les bases particulars reguladores del concurs del procediment per a la gestió indirecta de l'esmentat programa.   
De conformitat amb el que establix l'article 132 de la Llei Urbanística Valenciana, es procedix a la publicació de l'anunci de concurs en el tauler d'anuncis de l'Ajuntament d'Oliva, en el Diari Oficial de la Unió Europea i en el Diari Oficial de la Comunitat Valenciana.  
L'anunci de concurs es va enviar a publicar al Diari Oficial de la Unió Europea en data 18 d'octubre de 2007, d'acord amb el que establix l'article 291 del Reglament d'Ordenació i Gestió territorial i Urbanística. Per tant, el termini per a la presentació de proposicions finalitza el dia 18 de gener de 2008, d'acord amb el que establix la base deu de les bases particulars.  
Entitat adjudicadora del programa  
Ajuntament d'Oliva  
Pl. de l'Ajuntament núm. 1.  
Oliva (València) CP 46748  
Telèfon: 262 892 796  
Fax: 819 625 178  
Bases generals  
Ordenança municipal de bases generals municipals reguladores de la gestió indirecta dels programes d'actuació integrada.  
Les dites bases regulen, en el seu vessant jurídic, econòmica i administrativa, tant el procediment per a l'adjudicació com el desplegament i execució dels programes d'actuació integrada per mitjà de gestió indirecta. Van ser aprovades provisionalment mitjançant un acord plenari municipal de 27 de juliol de 2006 i es va publicar el corresponent anunci, transcrivint el seu contingut integre, en el Butlletí Oficial de la província de València núm. 202, de data 25 d'agost de 2006.  
Bases particulars  
Les bases particulars que regulen les normes per les quals es regirà el concurs de selecció i adjudicació del programa per al desenvolupament d'actuació integrada del Sector Camí al Mar 2 del Pla General d'Ordenació Urbana d'Oliva (València), van ser aprovades per acord plenari de data 10 de maig de 2007, i publicades en el Diari Oficial de la Comunitat Valenciana núm. 5.582, de data 22 d'agost de 2007.  
Oliva, 17 d'octubre de 2007.- L'alcalde: Salvador Fuster Mestre.